9.  การจัดการ

    1.  โครงสร้างการจัดการ โครงสร้างกรรมการบริษัทฯ ประกอบด้วย

1.  คณะกรรมการบริษัทฯ ปัจจุบันมี 8 ท่านประกอบด้วย

1.1 ประธานกรรมการและผู้อำนวยการใหญ่ 1 ท่าน

1.2 รองประธานกรรมการ 1 ท่าน

1.3 กรรมการอิสระ 3 ท่าน

1.4 กรรมการบริหาร 2 ท่าน

1.5 กรรมการและเลขานุการ 1 ท่าน

2. คณะกรรมการบริหารปัจจุบันมี 5 ท่านประกอบด้วย

1.  ประธานกรรมการบริหาร 1 ท่าน

2.  รองประธานกรรมการบริหาร 1 ท่าน

3.  กรรมการบริหาร 2 ท่าน

4.  กรรมการและเลขานุการ 1 ท่าน

3. คณะกรรมการตรวจสอบมาจากกรรมการอิสระมี 3 ท่านประกอบด้วย

1.  ประธานกรรมการตรวจสอบ 1 ท่าน

2.  กรรมการการตรวจสอบ 2 ท่าน

หน้าที่ของคณะกรรมการต่าง ๆ

1.  คณะกรรมการบริษัทฯ เป็นผู้กำหนดนโยบายบริษัทฯ และอนุมัติโครงการลงทุนของบริษัทฯ
    รวมทั้ง กำหนดข้อบังคับของบริษัทฯ

2.  คณะกรรมการบริหาร เป็นผู้พิจารณาแผนงานประจำปี ซึ่งเสนอโดยคณะผู้บริหารของบริษัทฯ
    (Executive Committee Member) ผ่านกรรมการผู้จัดการ
    ติดตามผลการประกอบการของบริษัทฯ เปรียบเทียบกับแผนงานประจำปีเป็นรายเดือน
    พร้อมทั้งให้ความคิดเห็นในการปรับปรุงแก้ไข เพื่อให้ผลการประกอบการดีขึ้น
    รวมทั้งการอนุมัติธุระกรรมที่กำหนดในข้อบังคับของบริษัทฯ
    ต้องผ่านการเห็นชอบหรืออนุมัติจากคณะกรรมการบริหารจึงจะดำเนินการได้

3.  คณะกรรมการตรวจสอบ
    เป็นคณะกรรมการอิสระทำหน้าที่ในการตรวจสอบการทำงานของบริษัทฯ เพื่อให้โปร่งใส
    และยึดหลักการกำกับดูแลกิจการที่ดี (Good Governance)
    ของผู้บริหารและคณะกรรมการบริหารรวมทั้งตรวจสอบการปฏิบัติงานจริงว่าเป็นไปตามกฎระเบียบวิธีปฏิบัติของบริษัทฯ
    และไม่ฝ่าฝืนข้อบังคับของบริษัทฯ

4.  คณะผู้บริหารประกอบด้วยผู้บริหารซึ่งเป็นลูกจ้างของบริษัทฯ
    โดยมีหน้าที่ในการวางแผนงานประจำปี ออกกฎระเบียบวิธีปฏิบัติของบริษัทฯ
    โดยผ่านการเห็นชอบจากผู้อำนวยการใหญ่ก่อนส่งคณะกรรมการบริหารเพื่ออนุมัติ
    รวมทั้งการบริหารกิจการทั่วไปของบริษัทฯ ในลักษณะคณะกรรมการ
    โดยมีโครงสร้างคณะผู้บริหาร (Executive Committee) ดังนี้คือ

    กรรมการผู้จัดการ

    รองกรรมการผู้จัดการ

    ผู้ช่วยกรรมการผู้จัดการฝ่ายเทคนิค

    ผู้ช่วยกรรมการผู้จัดการฝ่ายการตลาด

    ผู้ช่วยกรรมการผู้จัดการฝ่ายบริหาร

    ผู้จัดการโรงงานระยอง

    ผู้จัดการทรัพยากรมนุษย์และธุรการ

    ผู้จัดการตลาดต่างประเทศ

    รวม 8 ท่าน

โครงสร้างคณะกรรมการบริษัทฯ

  CHAIRMAN

  K.PRAYUDH

 VICE CHAIRMAN

 K. SUVIMOL

EXECUTIVE DIRECTOR & SECRETARY : K.WANLOP

EXECUTIVE DIRECTOR : K. CHATE, K. CATTALEEYA

INDEPENDENT DIRECTOR : K.KINGTIEN, K.PRADIT AND K.VATANACHAI

โครงสร้างคณะกรรมการบริหารของบริษัทฯ

  CHAIRMAN & CEO

 K.PRAYUDH

 VICE CHAIRMAN

 K. SUVIMOL

EXECUTIVE DIRECTOR EXECUTIVE DIRECTOR EXECUTIVE DIRECTOR

& SECRETARY

 K. CHATE K.CATTALEEYA K.WANLOP 

โครงสร้างคณะกรรมการตรวจสอบของบริษัทฯ

 CHAIRMAN

 OF THE

 AUDIT COMMITTEE

 K. KINGTHIEN

AUDIT COMMITTEE AUDIT COMMITTEE

MEMBER MEMBER

K. PRADIT K. VATANACHAI

ORGANIZATION CHART

CHAIRMAN & C.E.O

K.PRAYUDH

VICE CHAIRMAN

K.SUVIMOL

MD

 K. WANLOP 

DMD

K.CHATE

ASST. MD. (ADMIN.) ASST. MD. (MKT.) ASST. MD. (TECHNICS)

K. CATTALEEYA K. TARAKORN K. CHANCHAI

HR.& ADMIN MGR. EXPORT MKT. MGR. PLANT MGR. (R/Y)

K. CHAIYOS K. POLLAWAT K. KOMGRICH

อำนาจหน้าที่ของคณะกรรมการบริษัท

1. ปฏิบัติหน้าที่เป็นไปตามกฎหมาย วัตถุประสงค์ และข้อบังคับของบริษัทฯ ตลอดจนมติของที่ประชุมผู้ถือหุ้น ยกเว้นกรณีดังต่อไปนี้ซึ่งจะต้องได้รับมติจากที่ประชุมผู้ถือหุ้น โดยถือคะแนนเสียงไม่น้อยกว่า ¾ ของจำนวนเสียงทั้งหมดของผู้ถือหุ้น

(1) การขายหรือหรือโอนกิจการของบริษัททั้งหมดหรือบางส่วนที่สำคัญให้แก่บุคคลอื่น

(2) การซื้อหรือรับโอนกิจการของบริษัทอื่นหรือบริษัทเอกชนมาเป็นของบริษัท

(3) การทำ แก้ไข หรือเลิกสัญญาเกี่ยวกับการให้เช่ากิจการของบริษัททั้งหมดหรือบางส่วนที่สำคัญ

(4) การมอบหมายให้บุคคลอื่นเข้าจัดการธุรกิจของบริษัท

(5) การรวมกิจการกับบุคคลอื่น โดยมีวัตถุประสงค์จะแบ่งกำไรขาดทุนกัน

(6) การแก้ไขเพิ่มเติมหนังสือบริคณห์สนธิ หรือข้อบังคับ

(7) การเพิ่มทุน หรือลดทุน ของบริษัทหรือการออกหุ้นกู้

(8) การควบหรือเลิกบริษัท

2. ต้องประชุมอย่างน้อย 3 เดือนต่อครั้ง ณ. ท้องที่อันเป็นที่ตั้งสำนักงานใหญ่ หรือสาขาของบริษัท
หรือจังหวัดใกล้เคียง

3. ประธานกรรมการและผู้อำนวยการใหญ่ หรือรองประธานกรรมการ
ลงลายมือชื่อและประทับตราสำคัญของบริษัท
หรือกรรมการอื่นสองท่านตามรายชื่อกรรมการผู้มีอำนาจลงนามในหนังสือรับรองของบริษัท
ลงลายมือชื่อร่วมกันและประทับตราสำคัญของบริษัทเป็นผู้มีอำนาจลงนามผูกพันบริษัท

อำนาจหน้าที่ของผู้อำนวยการใหญ่ (CEO)

1.  กำหนดทิศทางและนโยบายในการดำเนินธุรกิจของบริษัทฯ ทั้งระยะสั้น
    ระยะกลางและระยะยาวเพื่อความเจริญเติบโตของบริษัทฯ
    และความมั่นคงของฐานะการเงินของบริษัทฯ
    โดยคำนึงถึงหลักการบรรษัทภิบาลและธรรมาภิบาลในการควบคุมดูแลการบริหารของคณะผู้บริหารของบริษัทฯ
    ผ่านกรรมการผู้จัดการ (MD)

2.  ตรวจสอบและอนุมัติงบประมาณประจำปีก่อนทำเสนอคณะกรรมการบริษัท
    และตรวจสอบผลการดำเนินงานประจำเดือนเปรียบเทียบกับงบประมาณของบริษัทฯ
    และให้ข้อแนะนำคณะผู้บริหารผ่านกรรมการผู้จัดการ เพื่อให้บริษัทฯ
    ดำเนินงานได้ตามงบประมาณที่ตั้งไว้

3.  อนุมัติกฎระเบียบและข้อบังคับของบริษัทฯ
    เพื่อให้เป็นไปตามกฎหมายและสอดคล้องกับระเบียบข้อกำหนดของตลาดหลักทรัพย์แห่งประเทศไทยและสำนักงาน
    กลต.

4.  เป็นตัวแทนของฝ่ายบริหารในการประชุมร่วมกับคณะกรรมการบริษัทฯ
    รวมทั้งตอบข้อซักถามและรับคำแนะนำจากคณะกรรมการบริษัทฯ
    มาปฏิบัติโดยผ่านกรรมการผู้จัดการ

5.  อนุมัติโครงการขยายงานของบริษัทฯ ซึ่งมีนัยสำคัญ เพื่อให้บริษัทฯ เติบโตแข็งแรงต่อไป

  อำนาจและหน้าที่อื่น ๆ ที่ได้รับมอบหมายจากคณะกรรมการบริษัทฯ ผ่านประธานกรรมการ

อำนาจหน้าที่ของกรรมการผู้จัดการ

ตามข้อบังคับของบริษัทฯ กรรมการผู้จัดการมีอำนาจหน้าที่เกี่ยวกับการบริหารบริษัทฯ
ตามที่คณะกรรมการมอบหมายผ่านผู้อำนวยการใหญ่และจะต้องบริหารบริษัทฯ
ตามแผนงานหรืองบประมาณที่ได้รับอนุมัติจากคณะกรรมการผ่านผู้อำนวยการใหญ่อย่างเคร่งครัด
ซื่อสัตย์ สุจริต และระมัดระวัง รักษาผลประโยชน์ของบริษัทฯ และผู้ถือหุ้นอย่างดีที่สุด
อำนาจหน้าที่ของกรรมการผู้จัดการให้รวมถึงเรื่องหรือกิจกรรมต่าง ๆ ดังต่อไปนี้ด้วย

1.  ดำเนินการ และ/หรือบริหารงานประจำวันของบริษัทฯ โดยรายงานตรงต่อ ผู้อำนวยการใหญ่

2.  บรรจุ แต่งตั้ง ถอดถอน โยกย้าย เลื่อน ลด ตัดเงินเดือนหรือค่าจ้าง ลงโทษทางวินัย
    พนักงานและลูกจ้าง
    ตลอดจนให้พนักงานและลูกจ้างออกจากตำแหน่งตามระเบียบที่คณะกรรมการกำหนด
    แต่ถ้าเป็นพนักงานระดับฝ่ายหรือเทียบเท่าขึ้นไปจะต้องได้รับความเห็นชอบจากคณะกรรมการผ่านผู้อำนวยการก่อน

3.  ดำเนินการให้มีการจัดทำและส่งมอบนโยบายทางธุรกิจของบริษัทฯ
    รวมถึงแผนงานและงบประมาณต่อคณะกรรมการผ่านผู้อำนวยการใหญ่เพื่อขออนุมัติ
    และมีหน้าที่รายงานความก้าวหน้าตามแผนและงบประมาณที่ได้รับอนุมัติดังกล่าวต่อคณะกรรมการผ่านผู้อำนวยการใหญ่ในทุก
    ๆ 3 เดือน

4.  ดำเนินการหรือปฏิบัติงานให้เป็นไปตามนโยบาย แผนงาน และงบประมาณ
    ที่ได้รับอนุมัติจากคณะกรรมการผ่านผู้อำนวยการใหญ่

อำนาจหน้าที่ของคณะกรรมการตรวจสอบ

คณะกรรมการตรวจสอบของบริษัทมีขอบเขต หน้าที่
และความรับผิดชอบต่อคณะกรรมการบริษัทดังต่อไปนี้

1. ดูแลรายงานทางการเงินของบริษัทให้ตรงต่อความเป็นจริง ครบถ้วน เพียงพอ และเชื่อถือได้

2. ดูแลให้บริษัทมีระบบการควบคุมภายใน (Internal Control) และการตรวจสอบภายใน
(Internal Audit) ที่เหมาะสมและมีประสิทธิภาพ

3. พิจารณา คัดเลือก และเสนอแต่งตั้งผู้สอบบัญชีของบริษัท

4. ดูแลให้บริษัทปฏิบัติตามข้อกำหนดและกฎหมายที่เกี่ยวข้อง

5. ดูแลไม่ให้เกิดความขัดแย้งทางผลประโยชน์

6. ปฏิบัติการอื่นใดตามที่คณะกรรมการของบริษัทจะมอบหมาย

7.
จัดทำรายงานการกำกับดูแลกิจการของคณะกรรมการตรวจสอบโดยเปิดเผยไว้ในรายงานประจำปีของบริษัท
ซึ่งรายงานดังกล่าวต้องลงนามโดยประธานคณะกรรมการตรวจสอบ

8. สอบทานระบบการบริหารความเสี่ยงของบริษัท โดยมุ่งเน้นในความเสี่ยงที่สำคัญของบริษัท

รายละเอียดเกี่ยวกับผู้บริหารของบริษัท - โปรดดูเอกสารแนบ 1

2.  การสรรหากรรมการและผู้บริหาร

บริษัทฯ ใช้วิธีการคัดเลือกบุคคลที่จะแต่งตั้งเป็นกรรมการ ผ่านคณะกรรมการบริษัทฯ
เพื่อนำเสนอให้ผู้ถือหุ้นรับรองโดยใช้วิธี การแต่งตั้งกรรมการ
แต่ละรายตามระเบียบข้อบังคับของบริษัท (BY LAW)

องค์ประกอบและการแต่งตั้งคณะกรรมการบริษัท

ให้บริษัทมีคณะกรรมการของบริษัทไม่น้อยกว่า 5 คน และกรรมการไม่น้อยกว่ากึ่งหนึ่ง
ของจำนวนกรรมการทั้งหมด ต้องมีถิ่นที่อยู่ในราชอาณาจักร

กรณีที่เป็นกรรมการอิสระต้องเป็นกรรมการที่มาจากภายนอก
เป็นกรรมการที่ไม่ทำหน้าที่จัดการในบริษัทหรือบริษัทย่อยเป็นกรรมการที่อิสระจากผู้ถือหุ้นที่มีอำนาจควบคุม
ไม่มีความสัมพันธ์ทางธุรกิจและอื่นๆ

การเลือกตั้งกรรมการโดยที่ประชุมผู้ถือหุ้นตามหลักเกณฑ์ดังนี้

( 1 ) ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อเสียงหนึ่ง

( 2 ) ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม (1) เลือกตั้งบุคคลคนเดียวหรือ

หลายคนเป็นกรรมการได้ แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

( 3 ) บุคคลซึ่งได้รับคะแนนเสียงสูงสุดตามลำดับลงมา เป็นผู้ได้รับการเลือกตั้งซึ่งเป็นกรรมการ

เท่าจำนวนกรรมการที่จะพึงมีหรือจะพึงเลือกตั้งในครั้งนั้น ในกรณีมีบุคคลซึ่งได้รับการเลือก

ตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้ง

ในครั้งนั้นให้ผู้เป็นประธานเป็นผู้ออกเสียงชี้ขาด

การถอดถอนกรรมการอาจเป็นได้ดังนี้

( 1 ) กรรมการออกจากตำแหน่งเป็นจำนวน 1 ใน 3 ตามวาระ กรรมการที่อยู่ในตำแหน่งนานที่

สุดเป็นผู้ออกจากตำแหน่งก่อน กรรมการที่ออกตามวาระ อาจได้รับเลือกเข้ามาดำรง

ตำแหน่งใหม่ก็ได้

( 2 ) ที่ประชุมผู้ถือหุ้น อาจลงมติให้กรรมการคนใดออกจากตำแหน่งก่อนถึงคราวออกตามวาระ

ได้ด้วยคะแนนเสียงไม่น้อยกว่า 3 ใน 4 ของจำนวนผู้ถือหุ้นซึ่งมาประชุมและมีสิทธิออกเสียง

และมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นที่มาประชุมและมี

สิทธิออกเสียง

( 3 ) นอกจากการพ้นจากตำแหน่งตามข้อ (1) และ (2) กรรมการพ้นจากตำแหน่งเมื่อ

- ตาย

- ลาออก

- ขาดคุณสมบัติ หรือมีลักษณะต้องห้ามตามข้อ 17 แห่งข้อบังคับบริษัท

- ศาลสั่งให้ออก

ข้อ 17 แห่งข้อบังคับบริษัทคือ กรรมการต้องเป็นบุคคลธรรมดา จะเป็นผู้ถือหุ้นหรือไม่ก็ได้ และ

- บรรลุนิติภาวะ

- ไม่เป็นบุคคลล้มละลาย คนไร้ความสามารถ หรือคนเสมือนไร้ความสามารถ

- ไม่เคยรับโทษจำคุก โดยดำเนินพิพากษาถึงที่สุดให้จำคุกในความผิดเกี่ยวกับทรัพย์ที่ได้

  กระทำโดยทุจริต

- ไม่เคยถูกลงโทษ ไล่ออก หรือปลดออกจากราชการ หรือองค์การหรือหน่วยงานของรัฐ

 ฐานทุจริตต่อหน้าที่

9.3 การกำกับดูแลกิจการ

1.  นโยบายเกี่ยวกับการกำกับดูแลกิจการ

บริษัทฯ ให้ความสำคัญกับการมีบรรษัทภิบาลที่ดี โดยยึดหลักความโปร่งใสในการบริหาร (Good
Governance) และบรรษัทภิบาล (Corporate Governance)
เป็นหลักในการกำกับดูแลกิจการของบริษัทฯ เพื่อเพิ่มความเชื่อมั่นให้แก่ผู้ลงทุนและผู้เกี่ยวข้องทุกฝ่าย
ตลอดจนความสามารถในการแข่งขันของกิจการ และการเปิดเผยข้อมูล
เพื่อช่วยให้ผู้ลงทุนและสาธารณชนทราบและสามารถตรวจสอบการดำเนินงานของบริษัทฯได้
ดังนั้นคณะกรรมการจึงได้กำหนดนโยบายเกี่ยวกับการกำกับดูแลกิจการขึ้นตามหลักการของตลาดหลักทรัพย์แห่งประเทศไทย
ได้จัดทำเป็นคู่มือ “นโยบายการกำกับดูแลกิจการ จริยธรรมธุรกิจ และข้อพึงปฏิบัติในการทำงาน”
โดยคณะกรรมการบริษัทฯ มีความมุ่งมั่นและตั้งใจที่จะปฏิบัติตามหลักการดังกล่าว
โดยได้กำหนดนโยบายและทิศทางการดำเนินงานของบริษัทฯ ความโปร่งใสในการดำเนินกิจการ
และการเปิดเผยข้อมูล เพื่อให้ คณะกรรมการ ผู้บริหารระดับสูง ฝ่ายจัดการและพนักงานบริษัทฯ
มีระบบการบริการจัดการที่ดี มีจรรยาบรรณจริยธรรม และ มีความรับผิดชอบต่อผู้มีส่วนได้เสีย
และได้จัดสัมมนาเพื่อสื่อสารนโยบายการกำกับดูแลกิจการและจริยธรรมธุรกิจแก่ ผู้บริหารระดับสูง
ฝ่ายจัดการและพนักงานทุกระดับของบริษัทฯ เข้าใจและรับทราบ
และมีการติดตามให้การปฏิบัติเป็นไปตามหลักการกำกับดูแลกิจการ
ภายใต้การดูแลของคณะกรรมการตรวจสอบของบริษัทฯ

2. สิทธิของผู้ถือหุ้นและการประชุมผู้ถือหุ้น

บริษัทฯ ได้ให้ความสำคัญและเคารพสิทธิของผู้ถือหุ้น
โดยการปฎิบัติตามหลักเกณฑ์และกฎหมายที่กำหนด ในปี 2550 บริษัทฯ
มีการจัดประชุมสามัญผู้ถือหุ้นในวันที่ 20 เมษายน 2550 และจัดประชุมวิสามัญผู้ถือหุ้น 1 ครั้ง
ในวันที่ 20 มิถุนายน 2550 โดยการประชุมทั้ง 2 ครั้งได้จัดขึ้นที่ สโมสรเลควูดคันทรี่คลับ
บางนา-ตราด กม.18 สมุทรปราการ โดยจัดรถรับส่งจากปากทางเลควูดคันทรี่คลับเข้าไปที่สโมสร
บริษัทฯ ได้ส่งหนังสือนัดประชุมพร้อมทั้งข้อมูลที่ประกอบการประชุมวาระต่างๆ
โดยในแต่ละวาระจะมีความเห็นของกรรมการประกอบ พร้อมทั้งหนังสือมอบฉันทะแบบ ข (บริษัทฯ
ได้ให้กรรมการอิสระ 2
ท่านเป็นผู้รับมอบอำนาจจากผู้ถือหุ้นในกรณีที่ผู้ถือหุ้นไม่สามารถเข้าร่วมประชุมได้
โดยการประชุมผู้ถือหุ้นในปี 2550
ทั้งสองครั้งไม่มีผู้ถือหุ้นท่านใดมอบอำนาจให้กรรมการอิสระเข้าประชุมแทน/
และส่งให้ผู้ถือหุ้นเพื่อพิจารณาล่วงหน้า ก่อนวันประชุมสามัญผู้ถือหุ้น 9 วัน และ
ก่อนวันประชุมวิสามัญผู้ถือหุ้น 15 วัน
และลงโฆษณาคำบอกกล่าวนัดประชุมในหนังสือพิมพ์รายวันติดต่อกัน 3 วัน ไม่น้อยกว่า 3
วันก่อนวันประชุม และได้นำหนังสือเชิญประชุมไปไว้ที่ Website WWW.thaifilmind.com
ล่วงหน้าก่อนวันประชุม 10 วัน และเปิดให้ลงทะเบียนล่วงหน้าไม่น้อยกว่า 1 ชั่วโมง
มีคณะกรรมการบริษัทฯ เป็นผู้ให้ข้อมูลและเปิดโอกาสให้ผู้ถือหุ้นแสดงความคิดเห็นและซักถาม
ในการประชุมสามัญผู้ถือหุ้นมีกรรมการเข้าร่วมประชุม 6 คนจากกรรมการทั้งสิ้น 7 คน
การประชุมวิสามัญผู้ถือหุ้นมีกรรมการเข้าร่วมประชุม 6 คนจากกรรมการทั้งสิ้น 8 คน
มีการลงคะแนนเสียงเรียงตามลำดับวาระที่กำหนด
มีบัตรลงคะแนนในแต่ละวาระเพื่อให้ผู้ถือหุ้นลงมติแยกตามวาระและในวาระแต่งตั้งกรรมการให้ผู้ถือหุ้นลงมติแต่งตั้งกรรมการเป็นรายบุคคลโดยแยกการลงมติแต่งตั้งกรรมการแต่ละท่านไว้ในบัตรลงคะแนนเพือเป็นหลักฐานและสามารถตรวจสอบการนับคะแนนได้
มีการจัดทำรายงานการประชุมไว้ถูกต้องครบถ้วนสามารถตรวจสอบ/อ้างอิงได้
และนำรายงานการประชุมไปไว้ที่ Website ภายใน14 วัน นับจากวันประชุมผู้ถือหุ้น

3. สิทธิของผู้มีส่วนได้เสีย

บริษัทฯ ให้ความสำคัญต่อสิทธิของผู้มีส่วนได้ทุกกลุ่ม ดังนี้

พนักงาน : บริษัทฯได้ดูแลและปฏิบัติต่อพนักงานอย่างเป็นธรรมเท่าเทียมกัน
มีมาตรการเกี่ยวกับความปลอดภัยในการทำงาน มีสวัสดิการและและผลตอบแทนที่เหมาะสม

ลูกค้า : บริษัทฯ เอาใจใส่และดูแลรับผิดชอบต่อลูกค้าเป็นอย่างดี
โดยรักษาคุณภาพและมาตรฐานของสินค้า มีการจัดส่งที่ตรงเวลา
และขายสินค้าในราคาที่ยุติธรรมเสมอ แม้ในช่วงขาดแคลนสินค้า รักษาความลับของลูกค้า
มีหน่วยงานที่คอยดูแลและรับเรื่องร้องเรียนและแก้ไขปัญหาให้กับลูกค้าอย่างเร่งด่วน

เจ้าหนี้ : บริษัทฯ ปฏิบัติตามเงื่อนไขข้อตกลงในการกู้ยืมเสมอมา

คู่ค้า : บริษัทฯ ปฏิบัติตามเงื่อนไขทางการค้า ข้อตกลงตามสัญญาต่อคู่ค้าที่มีการซื้อสินค้าและบริการ

คู่แข่ง : บริษัทฯ ประพฤติตามกรอบกติกาของการแข่งขัน
โดยไม่ใช้วิธีการไม่สุจริตเพื่อทำลายคู่แข่งขัน โดยบริษัทฯ มีการดูแลและการให้บริการที่ดีต่อลูกค้า
ผลิตสินค้าที่มีคุณภาพได้มาตรฐาน และควบคุมค่าใช้จ่ายและต้นทุนการผลิตที่ต่ำ
ทำให้สามารถแข่งขันในตลาดโลกได้

ชุมชนและสังคม : บริษัทฯ รับผิดชอบต่อสภาพแวดล้อมของชุมชน และสังคม บริษัทฯ
มีมาตรการที่จะดูแลสิทธิของผู้มีส่วนได้เสียดังกล่าวข้างต้นเป็นอย่างดี
โดยการปฏิบัติตามข้อกำหนดของกฎหมายและกฎระเบียบต่างๆที่เกี่ยวข้อง เช่นกรมโรงงาน
กระทรวงอุตสาหกรรม กองควบคุมมลพิษ ฯลฯ อย่างเคร่งครัดและที่ผ่านมาบริษัทฯ
ได้ร่วมกิจกรรมและสนันสนุนกิจกรรมต่างๆในชุมชนสังคมที่ใกล้เคียงกับสถานที่ตั้งของโรงงานดังนี้

-   สนับสนุน และร่วมกิจกรรมงานประเพณีสงกรานต์ และงานแข่งขันกีฬาประจำปี
    ของตำบลมาบข่า

-   สนับสนุนการจัดงานเทศกาลสับปะรดหวาน อ.นิคมพัฒนา

-   สนับสนุน และร่วมกิจกรรม เดิน-วิ่งเทอดพระเกียรติ 80 พรรษา สภอ. จ.ระยอง

-   สนับสนุน และร่วมกิจกรรมประเพณีวันลอยกระทง ของตำบลมาบข่า

-   สนับสนุนการจัดงานวันสมเด็จพระเจ้าตากสิน และงานกาชาดประจำปี 2551

-   จัดกิจกรรมทอดกฐิน ณ วัดกระเฉด ตำบลมาบข่า

-   สนับสนุน และร่วมกิจกรรมงานวันเด็กแห่งชาติ ณ
    โรงเรียนวัดหนองระกำ,โรงเรียนนิคมสร้างตนเอง 3 และโรงเรียนวัดคลองตาทัย

-   ร่วมกิจกรรมประเพณีพื้นบ้านประจำปี(งานทำบุญข้าวหลาม)

-   จัดการแข่งขันกีฬาระหว่างบริษัทฯ กับชุมชน

-   ร่วมกิจกรรมกับเทศบาลตำบลมาบข่าพัฒนา ตามโอกาสต่างๆ

-   ร่วมกิจกรรมพิธีทางศาสนา ในโอกาสต่างๆ ของชุมชน

นอกจากนี้บริษัทฯ
ได้ตระหนักถึงความรับผิดชอบต่อชุมชนและสังคมในการควบคลุมมลภาวะและลดภาวะโลกร้อน
โดยมีการดำเนินงานอย่างเป็นรูปธรรมดังนี้คือ

1.  ยกเลิกการปันกระแสไฟฟ้าใช้เองประมาณ 7 เมกะวัตรและตั้ง Station
    แทนเพื่อรับไฟแรงสูงจาก CO-GEN เพื่อลดภาวะโลกร้อน

2.  บริษัทฯ ได้ใช้เชื้อเพลิงในการ GENNERATE ความร้อน เช่น Boiler
    และไอน้ำโดยเปลี่ยนจากการใช้น้ำมันดีเซล มาเป็นแก๊สธรรมชาติ ซึ่งถือว่าเป็นพลังงานสะอาด

3.  บริษัทฯ ได้เปลี่ยนการใช้น้ำมันดีเซลในรถยกทั้งหมดของบริษัทฯ เป็น Gas LPG
    ซึ่งถือเป็นพลังงานสะอาด

4.  บริษัทฯ ได้เริ่มทยอยเปลี่ยนรถบรรทุกสินค้าของบริษัท จากการใช้น้ำมันดีเซลเป็นแก๊สธรรมชาติ
    ซึ่งคือว่าเป็นพลังงานสะอาด

5.  บริษัทฯ ได้ปรับปรุงบริเวณโรงงานของบริษัทฯ ให้เป็น Clean Room
    ซึ่งปราศจากมลภาวะด้านฝุ่นและแมลง

6.  บริษัทฯ ได้บำบัดน้ำเสียก่อนที่จะระบายออกสู่ท่อระบายน้ำ เพื่อไม่ก่อให้เกิดปัญหากับชุมชน
    และสังคมที่บริษัทฯ ตั้งอยู่

จากการดำเนินการต่าง ๆ ข้างต้น เพื่อลดมลภาวะและลดภาวะโลกร้อนทำให้บริษัทฯ
ได้รับการรับรอง ISO 14001 ซึ่งเป็นมาตรฐานสากลในการดูแลสิ่งแวดล้อม เช่นเดียวกับ ISO
9001 Version 2000 ซึ่งเป็นมาตรฐานรับรองด้านการควบคุมคุณภาพของสินค้า

เพื่อให้บริษัทฯ มีความมั่นใจว่าได้ดูแล สิทธิของผู้มีส่วนได้เสียอย่างเป็นธรรม บริษัทฯ
ได้ส่งแบบสอบถามให้กับลูกค้าและคู่ค้ารายใหญ่เพื่อประเมินความพึงพอใจในการประกอบธุรกิจร่วมกับบริษัทฯ
เป็นประจำทุกปี
และนำผลการประเมินมาปรับปรุงแก้ไขให้ลูกค้าและคู่ค้าได้รับความพึงพอใจในการติดต่อดำเนินงานร่วมกับบริษัทฯ
เพื่อบรรลุวัตถุประสงค์ในลักษณะ Win – Win Situation

4. ภาวะผู้นำและวิสัยทัศน์

คณะกรรมการบริษัทฯ
กำกับดูแลให้คณะกรรมการบริหารดำเนินการตามเป้าหมายแผนธุรกิจและงบประมาณที่กำหนดไว้อย่างมีประสิทธิภาพ
โดยคณะกรรมการบริษัทฯ เป็นผู้พิจารณาการกำหนดบทบาท หน้าที่
และความรับผิดชอบอย่างชัดเจนระหว่างคณะกรรมการบริหาร คณะกรรมการตรวจสอบ
ฝ่ายจัดการและพนักงานของบริษัท

5. ความขัดแย้งทางผลประโยชน์

5.1 รายการที่อาจมีความขัดแย้งทางผลประโยชน์

คณะกรรมการมีนโยบายในการหลีกเลี่ยงการทำรายการที่เกี่ยวโยงกัน
และหากมีเหตุผลและความจำเป็นที่จะต้องทำรายการดังกล่าว
ก็จะพิจารณาถึงความเหมาะสมอย่างรอบคอบทุกครั้ง
โดยจะใช้ราคาและเงื่อนไขเสมือนทำรายการกับบุคคลภายนอก และเปิดเผยรายละเอียด
มูลค่ารายการ เหตุผล/ความจำเป็นไว้ในรายงานประจำปี และแบบ 56-1 แล้ว

5.2 การดูแลเรื่องการใช้ข้อมูลภายใน

บริษัทฯ
มีนโยบายในการเก็บความลับของข้อมูลภายในบริษัทฯอย่างเคร่งครัดเพื่อป้องกันมิให้บุคคลภายนอก
หรือผู้บริหารในบริษัทฯ
นำไปใช้เพื่อเป็นประโยชน์ส่วนตัวหรือใช้เพื่อการซื้อขายหลักทรัพย์โดยควบคุมข้อมูลของงบการเงิน,
งบกำไรขาดทุน และงบกระแสเงินสด ให้รู้เฉพาะผู้บริหารที่มีส่วนรับผิดชอบในกิจการของบริษัทฯ
โดยส่วนรวมเท่านั้น เช่น กรรมการผู้จัดการ, ผู้ช่วยกรรมการผู้จัดการ และคณะกรรมการบริษัทฯ
หากสถาบันการเงินเจ้าหนี้ ขอข้อมูลดังกล่าวเบื้องต้น เพื่อใช้ในการวิเคราะห์สินเชื่อ
บริษัทฯจะแจ้งให้ธนาคารหรือสถาบันการเงินเหล่านั้นเก็บรักษา ข้อมูลของบริษัทฯ
ไม่ให้เปิดเผยต่อบุคคลภายนอกโดยเด็ดขาด
และให้ใช้เพื่อเป็นประโยชน์ในการวิเคราะห์สินเชื่อเท่านั้น และหากข้อมูลรั่วไหลสู่บุคคลภายนอก
ธนาคารหรือสถานบันการเงินนั้นๆ จะต้องรับผิดชอบต่อความเสียหายที่เกิดขึ้นทั้งสิ้น

6. จริยธรรมธุรกิจ

บริษัทฯ มีนโยบายในจริยธรรมธุรกิจที่ชัดเจนโดยเน้นนโยบายธุรกิจที่ว่า “คุณภาพที่ได้มาตรฐาน
(STANDARD QUALITY) การจัดส่งที่ตรงต่อเวลา (ON-TIME DELIVERY) ราคาที่ยุติธรรม
(COMPETITIVE PRICE)” กับผู้ประกอบธุรกิจกับบริษัทฯ เสมอ พร้อมกับนโยบายสิ่งแวดล้อม โดย
เน้นการ Recycle ตามนโยบายบริษัทฯ ที่ว่า “ รักษ์โลก รักษ์สิ่งแวดล้อม ” (Save Earth
Save Environment)ทำให้บริษัทฯ ได้รับการรับรอง ISO 14001
ซึ่งเป็นมาตรฐานสากลในการดูแลสิ่งแวดล้อม เช่นเดียวกับ ISO 9001 Version 2000
ซึ่งเป็นมาตรฐานรับรองด้านการควบคุมคุณภาพของสินค้านอกจากนี้ บริษัทฯ
กำหนดนโยบายการกำกับดูแลกิจการตามหลักการของตลาดหลักทรัพย์แห่งประเทศไทย
โดยมีเจตนารมณ์และวัตถุประสงค์เพื่อให้ คณะกรรมการ ผู้บริหารระดับสูง
ฝ่ายจัดการและพนักงานบริษัทฯ มีระบบการบริการจัดการที่ดี มีจรรยาบรรณจริยธรรม และ
มีความรับผิดชอบต่อผู้มีส่วนได้เสีย โดยยึดหลักความโปร่งใสในการบริหาร (Good Governance)
และบรรษัทภิบาล (Corporate Governance) เป็นหลักในการกำกับดูแลกิจการของบริษัทฯ
มีการจัดทำเป็นคู่มือ “นโยบายการกำกับดูแลกิจการ จริยธรรมธุรกิจ และข้อพึงปฏิบัติในการทำงาน”
และได้จัดสัมมนาเพื่อสื่อสารนโยบายการกำกับดูแลกิจการและจริยธรรมธุรกิจแก่ ผู้บริหารระดับสูง
ฝ่ายจัดการและพนักงานทุกระดับของบริษัทฯ เข้าใจและรับทราบ
และมีการติดตามให้การปฏิบัติเป็นไปตามหลักการกำกับดูแลกิจการ
ภายใต้การดูแลของคณะกรรมการตรวจสอบของบริษัทฯ

7. การถ่วงดุลของกรรมการที่ไม่เป็นผู้บริหาร

คณะกรรมการของบริษัทฯ มีจำนวน 8 ท่าน ประกอบด้วย

-   กรรมการที่เป็นผู้บริหาร 5 ท่าน

-   กรรมการที่เป็นอิสระ ซึ่งเป็นกรรมการตรวจสอบ 3 ท่าน

  กรรมการอิสระคิดเป็นร้อยละ 37.5 %ของกรรมการทั้งคณะ

8. การรวมหรือแยกตำแหน่ง

-   ประธานกรรมการและผู้อำนวยการใหญ่ เป็นตัวแทนของผู้ถือหุ้นรายใหญ่
    ซึ่งถือหุ้นประมาณร้อยละ 70 ของหุ้นทั้งหมด

-   ประธานกรรมการและผู้อำนวยการใหญ่ไม่เป็นบุคคลเดียวกันกับกรรมการผู้จัดการ
    ซึ่งเป็นผู้บริหารมืออาชีพและไม่ได้เป็นผู้ถือหุ้นในบริษัทฯ มีการแบ่งแยกหน้าที่อย่างชัดเจนโดย
    การกำหนดนโยบายของบริษัทฯ การกำกับดูแล
    และตรวจสอบการทำงานของกรรมการผู้จัดการให้เป็นไปตามเป้าหมายที่คณะกรรมการบริษัทฯ
    กำหนดเป็นหน้าที่ของประธานกรรมการและผู้อำนวยการใหญ่
    โดยกรรมการผู้จัดการจะรายงานตรงกับประธานกรรมการและผู้อำนวยการใหญ่
    ส่วนการบริหารงานประจำ ให้เป็นไปตามเป้าหมายที่คณะกรรมการบริษัทฯ
    กำหนดเป็นหน้าที่ของกรรมการผู้จัดการ อย่างไรก็ตามโครงสร้างของคณะกรรมการของบริษัทฯ
    ประกอบไปด้วยกรรมการที่เป็นอิสระมากกว่า 1 ใน 3 ของกรรมการทั้งคณะ
    ทั้งนี้เพื่อให้เกิดการถ่วงดุลและการตรวจสอบการบริหารงาน

9. ค่าตอบแทนกรรมการและผู้บริหาร

ค่าตอบแทนที่เป็นตัวเงินในช่วงวันที่ 1 มกราคม 2550 – 31 ธันวาคม 2550

ก. กรรมการของบริษัทฯ ได้รับเบี้ยเลี้ยง เดือนละ 30,000 บาท/ท่าน ตั้งแต่เดือนมกราคม 2546
เป็นต้นมา

+------------------------+--------------+---------------+--------------+
| รายชื่อกรรมการ           | เบ           | เบ            | โบนัสกรรมการ  |
|                        | ี้ยเลี้ยงกรรมการ | ี้ยประชุมกรรมการ |              |
+------------------------+--------------+---------------+--------------+
| นายประยุทธ มหากิจศิริ      | 360,000      | ไม่มี           | ไม่มี          |
|                        |              |               |              |
| นางสุวิมล มหากิจศิริ        | 360,000      | ไม่มี           | ไม่มี          |
|                        |              |               |              |
| นางกิ่งเทียน บางอ้อ        | 360,000      | ไม่มี           | ไม่มี          |
|                        |              |               |              |
| นายประดิษฐ์ ศวัสตนานนท์    | 360,000      | ไม่มี           | ไม่มี          |
|                        |              |               |              |
| นายวัฒนชัย สุวคนธ์         | 360,000      | ไม่มี           | ไม่มี          |
|                        |              |               |              |
| นายวัลลภ คุณานุกรกุล       | 360,000      | ไม่มี           | ไม่มี          |
|                        |              |               |              |
| นายเชฐ พัฒนกุล           | 240,000      | ไม่มี           | ไม่มี          |
|                        |              |               |              |
| นางแค๊ตลียา ไตรศักดิพล     | 360,000      | ไม่มี           | ไม่มี          |
+------------------------+--------------+---------------+--------------+

ข. ในปี 2550 ผู้บริหารจำนวน 20 ท่าน ได้รับค่าตอบแทนในรูปเงินเดือน 59.75 ล้านบาท โบนัส
7.22 ล้านบาท เงินกองทุนสำรองเลี้ยงชีพ 2.24 ล้านบาท และ ผลตอบแทนอื่นๆ 1.53 ล้านบาท

10. การประชุมคณะกรรมการ

ในปี 2550 บริษัทมีการประชุมคณะกรรมการบริษัทรวม 11 ครั้ง และคณะกรรมการตรวจสอบรวม 9
ครั้ง ซึ่งสรุปได้ดังนี้

+------------------------+--------------+--------------+--------------+
| รายชื่อกรรมการ           | การเข้าประชุม  | การเข้าประชุม  | ร            |
|                        |              |              | ะยะเวลาที่ดำรง |
|                        | กรรรมการบริษัท | กร           |              |
|                        |              | รมการตรวจสอบ | ต            |
|                        |              |              | ำแหน่งกรรมการ |
|                        |              |              |              |
|                        |              |              | ข้อมูล ณ สิ้นปี   |
|                        |              |              | 2550         |
+------------------------+--------------+--------------+--------------+
| นายประยุทธ มหากิจศิริ      | 6/11         |   9/9        |   23 ปี 10    |
|                        |              |              |   เดือน       |
| นางสุวิมล มหากิจศิริ        | 5/11         |   9/9        |              |
|                        |              |              |   23 ปี 10    |
| นางกิ่งเทียน บางอ้อ        | 11/11        |   8/9        |   เดือน       |
|                        |              |              |              |
| นายประดิษฐ์ ศวัสตนานนท์    | 11/11        |              |   7 ปี 1 เดือน |
|                        |              |              |              |
| นายวัฒนชัย สุวคนธ์         | 10/11        |              |   3 ปี 10     |
|                        |              |              |   เดือน       |
| นายวัลลภ คุณานุกรกุล       | 11/11        |              |              |
|                        |              |              |   1 ปี 8 เดือน |
| นายเชฐ พัฒนกุล           | 7/11         |              |              |
|                        |              |              |   15 ปี 6     |
| นางแค๊ตลียา ไตรศักดิพล     | 11/11        |              |   เดือน       |
|                        |              |              |              |
|                        |              |              |   8 เดือน     |
|                        |              |              |              |
|                        |              |              |   3 ปี        |
+------------------------+--------------+--------------+--------------+

หมายเหตุ 1. นายประยุทธ และ นางสุวิมล มหากิจศิริ ไม่ได้เข้าร่วมประชุม
เนื่องจากเป็นกรรมการผู้มีส่วนได้เสียในวาระที่เป็นรายการเกี่ยวโยงในการประชุมครั้งที่ 1 , 2 ,
10 , 11

2. นายเชฐ พัฒนกุล ไม่ได้เข้าร่วมประชุม ในการประชุมกรรมการ ครั้งที่ 1 – 4
เนื่องจากเข้าเป็นกรรมการตั้งแต่เดือน เมษายน 2550

ทั้งนี้มีการจัดทำรายงานการประชุมไว้เป็นลายลักษณ์อักษรและจัดเก็บรายงานการประชุมที่ผ่านการรับรองจากคณะกรรมการพร้อมให้คณะกรรมการและผู้เกี่ยวข้องตรวจสอบได้

11. คณะอนุกรรมการ

บริษัทฯ มีคณะกรรมการตรวจสอบซึ่งมาจากกรรมการอิสระในคณะกรรมการบริษัทฯ
ทำหน้าที่ตรวจสอบความโปร่งใสในการดำเนินงานของบริษัทฯ
ตามหลักการกำกับดูแลกิจการที่ดีและบรรษัทภิบาล แต่ยังไม่มีอนุกรรมการการกำหนดค่าตอบแทน
โดยมีกระบวนการพิจารณาค่าตอบแทนเบื้องต้นที่เหมาะสมแทน
โดยใช้การสำรวจข้อมูลค่าตอบแทนของบริษัทในอุตสาหกรรมเดียวกันและมีขนาดใกล้เคียงกันและพิจารณาจากผลประกอบการของบริษัทในปีที่ผ่านมาเป็นข้อมูลในการกำหนดค่าตอบแทนในปีถัดไปและนำเสนอให้คณะกรรมการบริษัทฯ
พิจารณาอนุมัติ

12. ระบบการควบคุมและการตรวจสอบภายใน

บริษัทฯ ได้ดำเนินงานภายใต้การกำกับดูแลกิจการที่ดี (Good Governance)
มีระบบการตรวจสอบภายในที่ดี อีกทั้งมีหลักปฏิบัติ ระเบียบคำสั่ง
และข้อควรปฏิบัติที่ชัดเจนเป็นลายลักษณ์อักษร ในกิจการที่เกี่ยวเนื่องกับบริษัท
เช่นการบริหารทรัพยากรมนุษย์ การว่าจ้าง การส่งออก การขายภายในประเทศ จัดซื้อ
การควบคุมการผลิต การซ่อมบำรุงของโรงงาน การควบคุมสินค้าคงคลังและสินค้าระหว่างผลิต
และการควบคุมดูแลสิ่งแวดล้อม การควบคุมเกี่ยวกับระบบการเงิน
โดยได้จัดทำรายงานทางการเงินและรายงานผลการดำเนินงานต่อกรรมการและผู้บริหารที่เกี่ยวข้องอย่างสม่ำเสมอทุกสิ้นเดือน
อีกทั้งได้รับการรับรองคุณภาพ ISO 9001 Version 2000 และ ISO 14001 จากสถาบัน BVQI
ที่มีชื่อเสียงจากกลุ่มประเทศยุโรปและอเมริกา

บริษัทฯ มีหน่วยงานตรวจสอบภายในรับผิดชอบงานด้านตรวจสอบภายในขององค์กรโดย
รายงานผลการตรวจสอบต่อคณะกรรมการตรวจสอบผ่านประธานกรรมการตรวจสอบของบริษัทฯ
และคณะกรรมการบริษัทฯโดยผ่านประธานกรรมการบริษัทฯ
เพื่อให้หน่วยงานตรวจสอบภายในมีความเป็นอิสระสามารถทำหน้าที่ตรวจสอบและถ่วงดุลได้อย่างเต็มที่
โดยทำหน้าที่สอบทานความถูกต้องเชื่อถือได้ของข้อมูลทางบัญชีและการเงิน
ควบคุมดูแลการเก็บรักษาและการใช้ทรัพย์สิน
ประเมินความเพียงพอและประสิทธิภาพของระบบการควบคุมภายในของระบบงานต่างๆ
ประเมินความเพียงพอและประสิทธิภาพในการบริหารความเสี่ยงของฝ่ายจัดการ
พร้อมทั้งวางแผนการตรวจสอบและจัดการให้มีปฏิบัติตามแผน
รวมถึงการตรวจสอบการปฏิบัติตามกฎหมายและข้อกำหนดต่างๆ ที่เกี่ยวข้องกับธุรกิจของบริษัทฯ
ทั้งนี้เพื่อให้มั่นใจว่าการปฏิบัติงานหลักและกิจกรรมทางการเงินที่สำคัญของบริษัทฯ
ได้ดำเนินการตามแนวทางที่กำหนดและมีประสิทธิภาพ

13. รายงานของคณะกรรมการ

คณะกรรมการบริษัทฯ
ถือว่าการจัดทำรายงานทางการเงินและการเปิดเผยข้อมูลเป็นหนึ่งในหน้าที่สำคัญของบริษัทฯ
โดยบริษัทฯได้ดำเนินการทุกวิถีทางที่จะให้ข้อมูลดังกล่าวมีความถูกต้องครบถ้วน ดังนี้

คณะกรรมการบริษัทฯ เป็นผู้รับผิดชอบต่องบการเงิน และสารสนเทศทางการเงินในรายงานประจำปี
งบการเงินดังกล่าวได้จัดทำขึ้นตามมาตรฐานการบัญชีที่รับรองทั่วไปในประเทศไทยโดยใช้นโยบายบัญชีที่เหมาะสมถือปฏิบัติอย่างสม่ำเสมอ
และใช้ดุลยพินิจอย่างระมัดระวังในการจัดทำ
รวมทั้งเปิดเผยข้อมูลสำคัญอย่างเพียงพอในหมายเหตุประกอบงบการเงิน

คณะกรรมการได้จัดให้มีการดำรงรักษาไว้ซึ่งระบบควบคุมภายในที่มีประสิทธิภาพ
มีการแต่งตั้งคณะกรรมการตรวจสอบซึ่งเป็นกรรมการอิสระในคณะกรรมการบริษัทฯ
เป็นผู้ดูแลรับผิดชอบเกี่ยวกับคุณภาพของรายงานทางการเงินและระบบควบคุมภายในและความเห็นของคณะกรรมการตรวจสอบเกี่ยวกับเรื่องนี้ได้แสดงไว้ในรายงานประจำปีแล้ว

14. ความสัมพันธ์กับผู้ลงทุน

ที่ผ่านมาคณะกรรมการบริษัทฯ ตระหนักดีว่าข้อมูลของบริษัทฯ
ทั้งที่เกี่ยวกับการเงินและที่ไม่ใช่การเงินล้วนมีผลต่อกระบวนการตัดสินใจของผู้ลงทุนและผู้มีส่วนได้เสียของบริษัท
จึงได้กำชับให้ฝ่ายจัดการดูแลให้มั่นใจว่าได้เปิดเผยสารสนเทศของบริษัทฯไว้อย่างถูกต้อง
ทันเวลาและโปร่งใส ซึ่งฝ่ายจัดการของบริษัทฯ ได้ให้ความสำคัญและยึดถือปฏิบัติมาโดยตลอด
ในส่วนงานด้านผู้ลงทุนสัมพันธ์นั้น บริษัทฯ ยังไม่ได้จัดตั้งหน่วยงานขึ้นเฉพาะแต่ได้มอบหมายให้
นายวัลลภ คุณานุกรกุล ซึ่งเป็นกรรมการผู้จัดการ และนางแค๊ตลียา ไตรศักดิพล
ผู้ช่วยกรรมการผู้จัดการฝ่ายบริหารทำหน้าที่ติดต่อสื่อสารกับผู้ลงทุนสถาบัน
ผู้ถือหุ้นรวมทั้งนักวิเคราะห์และภาครัฐที่เกี่ยวข้อง เนื่องจากกิจกรรมดังกล่าวยังไม่มากนัก
ซึ่งผู้ลงทุนสามารถติดต่อขอทราบข้อมูลบริษัทได้ที่ Website WWW.thaifilmind.com โทรศัพท์
(662)316-9558 (10 สาย) (662)750-1350-67 โทรสาร (662)316-9687,
(662)316-6225 และ E-mail : info@thaifilmind.com

9.4 บุคคลากร

จากการที่บริษัทฯ ได้ปรับโครงสร้างองค์กรขนาดใหญ่ในช่วงวิกฤตเศรษฐกิจ ตั้งแต่ปี 2540
เป็นต้นมา บริษัทฯ ได้ลดจำนวนบุคคลากรจากจำนวน 1,050 คน เหลือเพียง 876 คน ณ สิ้นปี
2546 โดยบริษัทฯ สามารถเพิ่มกำลังการผลิตอีก 12,000 ตัน/ปีในปลายปี 2545 และอีก 30,000
ตัน/ปี ในปลายปี 2547 ที่ผ่านมา จำนวนบุคคลากรในปี 2550 มีพนักงานทั้งสิ้น 766 คน บริษัทฯ
ได้จัดโครงสร้างองค์กรดังนี้ คือ

9.4.1 คณะผู้บริหารระดับสูงทั้งหมด 10 ท่านมีประธานกรรมการและผู้อำนวยการใหญ่,รองประธาน
กรรมการ และคณะผู้บริหาร (Executive Committee Members) โดยมี กรรมการ
ผู้จัดการเป็นหัวหน้าคณะผู้บริหารรายงานตรงต่อประธานกรรมการ และผู้อำนวยการใหญ่,
รองประธานกรรมการ

9.4.2 โรงงานระยอง มีบุคคลากรทั้งสิ้น 569 ท่าน โดยมีผู้ช่วยกรรมการผู้จัดการฝ่ายเทคนิค
รับผิดชอบงานทางด้านวิศวกรรมงานฝ่ายผลิต คลังสินค้า จัดส่ง งานเตรียม Packing Material
เทคนิค วิจัยพัฒนาผลิตภัณฑ์ ควบคุมคุณภาพ และงานอื่น ๆ ที่เกี่ยวกับสายการผลิตโดยตรง

9.4.3 โรงงานบางพลี มีจำนวนบุคคลากร 86 คน โดยมีผู้จัดการโรงงานบางพลีเป็นผู้บังคับบัญชา
และรายงานตรงกับ ผู้ช่วยกรรมการผู้จัดการฝ่ายเทคนิค

9.4.4 ฝ่ายบัญชี การเงิน เอกสารส่งออก และฝ่ายควบคุมงบประมาณ มีบุคคลากรทั้งสิ้น 31 ท่าน
โดยมีผู้ช่วยกรรมการผู้จัดการ (ฝ่ายบริหาร) เป็นผู้บังคับบัญชา

9.4.5 ฝ่ายขายภายในประเทศ และการตลาดต่างประเทศ มีบุคคลากรทั้งสิ้น 20 ท่าน
โดยมีผู้ช่วยกรรมการผู้จัดการ ฝ่ายการตลาด เป็นผู้บังคับบัญชา

9.4.6 ฝ่ายทรัพยากรมนุษย์และธุรการ มีจำนวนบุคคลากร 18 ท่าน
โดยมีผู้จัดการฝ่ายทรัพยากรมนุษย์และธุรการเป็นผู้บังคับบัญชา

9.4.7 ฝ่ายสารสนเทศ (MIS) มีบุคคลากรทั้งสิ้น 5 ท่าน โดยมีผู้จัดการฝ่ายสารสนเทศ
เป็นผู้บังคับบัญชา

9.4.8 Supporting Function เช่น จัดซื้อ ฝ่ายประกันคุณภาพ
และงานธุรการสำนักเลขานุการบริหาร มีบุคคลากรประมาณ 26 คน
โดยมีกรรมการผู้จัดการเป็นผู้บังคับบัญชา

9.  แผนกตรวจสอบภายใน มีจำนวนบุคคลากร 1 ท่าน
    โดยมีตำแหน่งผู้จัดการแผนกตรวจสอบภายในเป็นผู้บังคับบัญชาขึ้นตรงกับประธานคณะกรรมการตรวจสอบ
    (Chairman of Audit Committee)

นอกจากนี้ ผู้ช่วยกรรมการผู้จัดการทั้ง 3 คน และผู้จัดการฝ่ายทรัพยากรมนุษย์และธุรการ
ผู้จัดการฝ่ายสารสนเทศ ผู้จัดการฝ่ายจัดซื้อจะรายงานโดยตรงกับกรรมการผู้จัดการ
ในสายงานที่ผู้บริหารแต่ละท่านรับผิดชอบ

ผลตอบแทนของพนักงาน บริษัทฯ มีนโยบายส่งเสริมสภาพความเป็นอยู่ที่ดีกับพนักงานของบริษัทฯ
เพื่อเป็นสวัสดิการและขวัญกำลังใจของพนักงานในการปฏิบัติงานให้กับบริษัทฯ
อย่างทุ่มเทเต็มความสามารถและมีความมั่นใจและความมั่นคงในตำแหน่งงานต่าง ๆ โดยบริษัทฯ
ได้จัดสวัสดิการต่าง ๆ ให้กับพนักงานทุกระดับตามข้อบังคับของบริษัทฯ เช่น

1.  เงินสมทบกองทุนสำรองเลี้ยงชีพ บริษัทฯ จะหักจากพนักงาน 5% ของเงินเดือน
    และสมทบให้อีก 5% โดยให้กองทุนสำรองเลี้ยงชีพเป็นผู้ดูแล
    โดยมีวัตถุประสงค์จะสร้างความมั่นคงให้กับพนักงานเมื่อเกษียณอายุ หรือลาออก
    หลังจากที่ทำงานกับบริษัทฯ มาได้ช่วงระยะเวลาหนึ่ง

2.  โบนัส บริษัทฯ จะจัดสรรโบนัสให้กับพนักงานตามผลประกอบการของบริษัทฯ
    ประกอบกับผลการประเมินการปฏิบัติงานของตัวพนักงานด้วย

3.  ค่าช่วยเหลือที่พัก บริษัทฯ มีค่าช่วยเหลือที่พักสำหรับพนักงานที่ประจำโรงงานระยองของบริษัทฯ
    โดยจ่ายตามตำแหน่งงานโดยเริ่มต้นที่ 1,200 บาท/เดือน

4.  ค่าเข้ากะ บริษัทฯ ได้ช่วยเหลือเงินค่าเข้ากะบ่าย 30 บาท/วัน และค่าเข้ากะดึก 40
    บาท/วัน ยกเว้นพนักงานระดับหัวหน้างานขึ้นไป

5.  ค่าเบี้ยขยัน บริษัทฯ จัดค่าเบี้ยขยันเป็นพิเศษให้กับพนักงาน ซึ่งมีเงินเดือนไม่เกิน 18,000
    บาท สำหรับพนักงานซึ่งไม่มีการลางานในเดือนนั้น ๆ ยกเว้นการลาพักร้อน โดยเริ่มต้นที่ 300
    บาท/เดือน ไปจนถึง 400 บาท/เดือน

6.  บริษัทฯ ได้จัดสวัสดิการอื่น ๆ เช่น ค่ารักษาพยาบาล, ห้องพยาบาล, โรงอาหาร
    และรถรับ-ส่งพนักงาน เพื่อช่วยเหลือและอำนวยความสะดวกให้กับพนักงาน

7.  บริษัทฯ ได้จัดให้มีสวัสดิการสังคม โดยมีการประกันสังคม ซึ่งพนักงานจ่าย 5 % และบริษัทฯ
    จ่ายจำนวนเดียวกัน แต่ไม่เกิน 750 บาท/เดือน อีกทั้งบริษัทฯ
    จะจ่ายเงินสมทบในเงินกองทุนเงินทดแทน
    เพื่อชดเชยให้กับพนักงานในกรณีที่เกิดอุบัติเหตุจากการทำงาน

8.  บริษัทฯยังได้จัดสวัสดิการอื่น ๆ ให้กับพนักงาน ค่าช่วยเหลือค่าทำศพของบิดา มารดาหรือสามี
    ภรรยา เป็นจำนวน 5,000 บาท/ราย รวมทั้งสวัสดิการอื่น ๆ เช่น ตัดชุดพนักงานใหม่ให้ทุกปี
    ปีแรก 3 ชุด และปีต่อ ๆ ไป ปีละ 2 ชุด จัดอุปกรณ์กีฬาให้พนักงานเล่นกีฬาหลังเลิกงาน
    จัดห้องสมุดให้พนักงานหาความรู้ และจัดงานรื่นเริงตามเทศกาลที่เหมาะสม
    เพื่อขอบคุณพนักงานและสร้างความสามัคคีในหมู่พนักงาน

9.  นอกจากนี้บริษัทฯ ได้เล็งเห็นความสำคัญของพนักงาน ซึ่งเป็น ทรัพยากรบุคคลของบริษัทฯ
    จึงได้จัดงบประมาณในการพัฒนาบุคคลากรและฝึกอบรมประมาณ 1 - 2 ล้านบาท/ปี
    เพื่อพัฒนาบุคลากรของบริษัทฯ ให้มีความรู้ความสามารถและมีวิสัยทัศน์ เพื่อให้บริษัทฯ
    คงความสามารถในการแข่งขัน ของบริษัทฯ
    ในตลาดโลกได้ในที่สุดโดยจะทำการสำรวจความต้องการของพนักงานและผู้บริหารในการฝึกอบรม
    เพื่อนำข้อมูลมาเป็นแนวทางในการจัดทำแผนการฝึกอบรมสำหรับแต่ละปี
    โดยจะแยกเป็นการฝึกอบรม/สัมมนาภายในองค์กร ทั้งในและนอกสถานที่ ในปี 2551
    จะมีหลักสูตรดังนี้

  หลักสูตรการอบรมภายใน หลักสูตรสำหรับผู้บริหารระดับสูง
  ได้แก่การบริหารและการสร้างภาพลักษณ์องค์กรงาน หลักสูตรสำหรับผู้บริหารระดับกลาง
  (Section Mgr.)ได้แก่ KAIZEN หลักสูตรสำหรับผู้บริหารระดับต้น (Engineering ,
  Foreman) ได้แก่ เทคนิคการนำเสนอผลงานอย่างมีประสิทธิภาพ , KYT
  หลักสูตรสำหรับพนักงานทั่วไป เช่น 5ส กับการเพิ่มผลผลิต,
  ความรู้เบื้องต้นเกี่ยวกับผลิตภัณฑ์บริษัทฯ , จิตสำนึกด้านคุณภาพ, จิตสำนึกด้านความปลอดภัย และ
  Walk Rally สำหรับผู้บริหารและพนักงานทุกระดับ

  หลักสูตรการอบรมภายนอกได้แก่โครงการพิเศษ เพื่อพัฒนาพนักงานในบริษัท เช่น
  หลักสูตรการบัญชีภาษีอากร, หลักสูตรเกี่ยวกับพิธีการนำเข้าและส่งออก, หลักสูตร Technical
  Training และยังมีการส่งพนักงานไปศึกษางานต่างประเทศโดยจะผลัดเปลี่ยนหมุนเวียนกันไป
  ทั้งนี้เพื่อการพัฒนาบุคลากรของบริษัทฯ ตามนโยบายดังกล่าว

10. โดยทั่วไปบริษัทฯ มีนโยบายที่จะปรับเงินเดือนให้กับพนักงาน
    เพื่อให้สามารถดำรงชีพได้ตามอัตภาพ โดยดูอัตราเงินเฟ้อและผลประกอบการของบริษัทฯ
    และเปรียบเทียบกับอัตราเงินเดือนและค่าตอบแทนของพนักงานที่อยู่ในอุตสาหกรรมใกล้เคียงและอุตสาหกรรมที่ตั้งอยู่ในจังหวัดเดียวกันเป็นหลักในการพิจารณาปรับเงินเดือน
    แต่จะต้องไม่ต่ำกว่าเงินเดือนขั้นต่ำที่ประกาศโดยกระทรวงแรงงาน